Chindia a mai primit zilele trecute o lovitură. Este vorba despre cheltuieli angajate de fosta conducere a clubului, pe când activa în prima ligă, cu Marcel Ghergu președinte.
Concret, clubul trebuie să plătească celor de la CSM Ploiești suma de 188.914 lei, reprezentând contravaloarea chiriilor restante pentru evoluțiile echipei de pe stadionul "Ilie Oană", plus majorări de întârziere și penalități.
Chindia plătea aproximativ 23.000 lei pentru un meci la Ploiești, doar chiria, căreia i se mai adăugau colaboratorii din zonă plus vânzătorii de bilete.
Aici este un capitol aparte, la care doar fostul președinte ar putea răspunde: clubul plătea 140 lei/zi pentru un vânzător de bilete, iar contractul-cadru prevedea cinci zile/un vânzător.
În realitate, la Ploiești se vindeau bilete doar în ziua meciului, de multe ori la comun cu meciurile celor de la Petrolul, iar la Târgoviște de acest aspect se ocupau angajații clubului, câțiva la număr, infomrează liga2.prosport.ro.